पतंजलि योग युवा भारत के तहसील पीठ के प्रधान बने कर्मबीर पहलवान
पंतजलियोग पीठ युवा भारत की तहसील स्तरीय बैठक हनुमान मंदिर बिजली निगम में गुरुवार को हुई। युवा भारत के जिला प्रभारी नीरज आर्य की देख-रेख में अटेली तहसील पीठ के प्रधान कर्मबीर पहलवान को सर्वसम्मति से मनोनीत किया गया। पंतजलि किसान पंचायत के जिला सह प्रभारी ओमप्रकाश आर्य ने बताया कि हरीश यादव को पीठ का उपप्रधान, नावदी निवासी अशोक को संगठन मंत्री, सलीमपुर निवासी कुलदीप को मीडिया प्रभारी बनाया गया। युवाओं को नशे से दूर, अच्छे संस्कार तथा योग को अपनी दिनचर्या में शामिल करने पर जोर दिया गया। इस मौके पर भारत स्वाभिमान के सह प्रभारी मास्टर हठीराम, मास्टर सांवत सिंह, लालचंद, बीरेंद्र, दिनेश, विकास, ममता पटीकरा आदि मौजूद रहे।
bho_Deva hin_Deva